Continetal Nyereményjáték
Főoldal > Gumiinfo > Continetal Nyereményjáték
Dátum: 2016-08-23 09:08:21 ; Olvasva: 1418 alkalommal
Ha egy garnitúra (4 db) Continental márkájú nyári személygépjármű-abroncsot vásárol az akcióban részt vevő valamelyik kereskedőnknél, és azt helyben fel is szerelteti, akkor értékes adidas ajándékban részesül az alábbiak szerint.
14 col keréktárcsa-átmérőig Linear Performance messenger csatos oldaltáskát adunk ajándékba.
15-16 col átmérő között egy géppel varrott adidas EURO16 Top Glider futball-labdával ajándékozzuk meg.
17 col keréktárcsa-átmérőtől a magyar válogatott hivatalos mezével lepjük meg.
Ezen túlmenően a regisztrálók között fődíjként egy páros utazást sorsolunk ki Franciaországba, a labdarúgó-Európa-bajnokság döntő mérkőzésére. A csomag tartalma 2 fő részére (2016. július 10-11.): repülőjegy, egy éjszaka szállás 4 csillagos szállodában (Párizs, Evergreen Laurel), ajándékcsomag bekészítése a hotelszobába, teljes ellátás (az érkezéstől függően ebéd a szállodában vagy étteremben, a stadion környékén a Continental VIP részlegében vacsora, másnap reggeli a szállodában), a mérkőzés előtt rövid városnéző program.
UEFA EURO 2016™ mérkőzés: Döntő, 2016. július 10. Stade de France, Párizs/Saint-Denis
A regisztráció a vásárlást követően elektronikus úton a continental.hu weboldalon, a kupon.continental.hu aldomain alatt történik. A regisztrációs oldalon minden mező kitöltése kötelező – kivéve az eltérő szállítási adatok esetét –, de az e-mail cím és a mobiltelefonszám közül csak az egyik megadása szükséges. Kiszállítási címként csak magyarországi cím adható meg.
A regisztráció csak a számla másolatával együtt érvényes. A számla digitalizált változatát feltöltheti a regisztráció során (engedélyezett formátumok: pdf, jpg, png), vagy utólag elküldheti elektronikusan a daniel.kacso@conti.de e-mail címre, vagy postai úton a Continental Hungaria Kft. nevére és címére (2040 Budaörs, Távíró köz 2-4.). A regisztráció a számlakép feltöltése nélkül is lezárható, de a számla másolatának eljuttatása nélkül az se adidas ajándékra, se a sorsoláson történő részvételre nem jogosít.
E-mail cím megadása esetén, a regisztráció befogadásának tényéről rövid szöveges üzenet formájában értesítés kerül kiküldésre. A regisztráció során feltöltött számlakép, vagy az utólagosan elküldött számlamásolatok átvizsgáláson esnek át. Az ajándék kiküldésére és a sorsoláson való részvételre csak a számlamásolat kézhezvételét követően kerülhet sor, ha az adategyeztetés eredményesen lezárult. Az ellenőrzési folyamat végén újabb értesítő üzenet elküldésére kerül sor.
Csak a 2016. április 29-ével bezárólag regisztrált, a 2016. május 4-ig beérkezett számlamásolattal rendelkező, a fenti feltételeket maradéktalanul teljesítők részesülnek adidas ajándékban, és vehetnek részt a sorsoláson.
A feltételek teljesülése esetén a Continental Hungaria Kft. a beérkezés sorrendjében, a jogosult vásárló nevére és címére az akció lezárást követően 40 napon belül, de legkésőbb 2016. június 8-ig postázza futárszolgálat segítségével a vásárlási akció keretében kiajánlott adidas ajándékokat. Ha ettől eltérő névre és/vagy helyre kéri a kézbesítést, azt kérjük, a regisztráció során hitelt érdemlően indokolja.
A labdarúgó-Európa-bajnokság döntő mérkőzésére szóló főnyeremény kisorsolására az akció lezárását követően, 2016. május 6-án 12 órakor kerül sor az akcióban részt vevő valamennyi, érvényes regisztrációval és jóváhagyott számlamásolattal rendelkező (és az akcióból ki nem zárt) vásárló között. Egy vásárlónak annyi regisztrációja vesz részt a sorsoláson, ahány elfogadott számlamásolattal igazolt érvényes regisztrációja van (maximum kettő), és azt a Continental Hungaria Kft. nem zárta ki a sorsolást megelőzően.
A sorsolás helyszíne a Continental Hungaria Kft. irodája (2040 Budaörs, Távíró köz 2-4.). Az akcióban megnyerhető nyeremény sorsolására kézi úton kerül sor, a véletlenszerűség elvének eleget tevő módon, nem visszatevéses eljárással, közjegyző jelenlétében.
A sorsoláskor kihúzott nyertest a Continental Hungaria Kft. a játékszabályzat feltételei alapján megvizsgálja. A vásárló a regisztrációjával és a számlamásolat biztosításával tudomásul veszi, hogy adatai valóságtartalmáért mindenkor ő felel. A Continental Hungaria Kft. a nyeremény átadásáig kizárhatja az akcióból azt a regisztrációt és számlát, amelynek alapján a vásárló részére a nyereményt azért nem lehet átadni, mert a feltüntetett személyes adatok nem valósak, vagy tévesek. A vásárló téves, vagy értelmezhetetlen adatszolgáltatásából eredően a Continental Hungaria Kft.-t felelősség nem terheli.
A Continental Hungaria Kft. az akció fődíjának nyertesét a sorsolást követően telefonon és/vagy e-mailben értesíti a nyeremény átvételének részleteiről. A nyertes a nyeremény átvételére személyesen jogosult. Amennyiben a nyertes nem érhető el az általa megadott elérhetőségek egyikén sem, akkor a Continental Hungaria Kft. az első kapcsolatfelvétel után mindent megtesz annak érdekében, hogy a nyertessel kapcsolatba lépjen.
A nyeremény másra át nem ruházható, és készpénzre sem váltható át. A nyeremény utáni Szja. fizetési kötelezettség a Continental Hungaria Kft.-t terheli, azonban egyéb esetlegesen felmerülő költségeket (például járulékos utazási költségek, stb.) a nyertes viseli.
A Continental Hungaria Kft. a nyertest weboldalán (continental.hu) a sorsolás napján nyilvánosságra hozza, illetve ügyfélszolgálata segítségével elérhetővé teszi. A széleskörű nyilvánosságra hozatal során a nyertes neve, és lakhelyének települése jelenik meg.